**andante ma adagio**

*Vasile Andreica*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

peregrinând prin lumea poeziei

văd oameni care-și toarnă-n vorbe iadul

femei visând băieți înalți ca bradul

bărbați luptând cu duhul acediei

în versuri răsturnate-n aer rece

îndrăgostiți de taină ce-ar petrece

povestea lor în vis de nu se poate

îmbrățișarea din realitate

mai văd esteți ce-și varsă-n van revolta

pe degradarea cântului celest

și-ar arde cu arțag toată recolta

de buruieni a scrisului modest -

totuși un sfânt mister poet mă ține:

candoarea poeziei vii din tine.